Ordrup Privatskole

Ordrup Privatskole (Ordrup Private Forberedelsesskole), grundlagt i 1918, var en mindre, privat drevet skole i Gentofte Kommune nord for København. Skolen havde forskellige adresser i kommunen, indtil den i 1943 flyttede ind i "Sophies Minde", Ordrup Jagtvej 181 i Charlottenlund, hvor den havde adresse, indtil den lukkede i foråret 1992.

Skolens historie 

Skolens oprindelige navn var Ordrup Forberedelsesskole. Den blev grundlagt i 1918 og havde til huse i to lokaler i Ordrup Menighedshus på Hyldegårds Tværvej. Frøken Ingrid Hansen var skolens leder.
I 1929 flyttede skolen til en villa på Hyldegårdsvej og derefter til en villa på Gyldenlundsvej nummer 21 i 1936. Efter Ingrid Hansens død i 1941 blev skolen flyttet til midlertidige lokaler på Gudrunsvej hos fru Gella Bruun, under ledelse af frøken Ragnhild Bondgaard. I 1943 overtog frøken Bondgaard villaen Sophiesminde på Ordrup Jagtvej. Villaen blev ombygget og renoveret indvendigt med lokaler der bedre egnede sig til undervisning og skolebrug. I 1968 trak den nu gifte fru Ragnhild Bondgaard Andreasen sig tilbage efter over 40 års virke på skolen. Under samme ledelse kørte Privatskolen videre i samme ånd. I 1971 blev skolen udvidet med en pavillon med plads til børnehaveklasse og to faglokaler til sløjd og audio-visuel undervisning. I 1975 blev der oprettet skolekøkken i underetagen på hovedbygningen, og omklædningsrummet blev moderniseret. Den 1. september 1978 fejrede skolen 60-års fødselsdag. Skolen lukkede i 1992. 

På Ordrup Jagtvej 181 ligger i dag daginstitutionen Åkanden.

Ledelse 
 Ole Jacobsen (1849-1921) var bestyrer på Ordrup Privatskole.
 Ingrid Hansen (født 15. august 1883 i Vejle) var skolebestyrerinde fra 1919 til 1941.
 Fru Ragnhild Bondgaard Andreasen (tidl. frk Bondgaard Christensen) (født 29. marts 1901 på Frederiksberg) var leder fra 1941-maj 1968; ansat som lærerinde 1924.
 Peter Raes var rektor fra 1968 til 1990.
 Peter Raes var tidligere ansat ved Carn Brea Preparatory School i Bromley, Kent, England.
 Jonna Jepsen var skolens sekretær i samme periode.
 Fru Vibeke Passow var rektor fra 1990 til 1992, hvor skolen lukkede.

Lærere 
 Arne Berthelsen (født 1. juli 1911). Musikundervisning. Komponerede melodien til skolens sang: "Jeg den gamle hængebøg".
 Jørgen Larsen. Klasselærer. Geografi. Sløjd. Regning. Naturhistorie. 
 Jan Nivaro. Gymnastik. Fysik. Historie. Sløjd.
 Ebbe Munck.
 Peter Odel. Tysk. Historie.
 Frk. Bern. Geografi, regning, tegning.
 Fru Elbirk. Klasselærer. Dansk. Håndgerning.
 Frk. Inger Hansen (født 15. april 1911 på Frederiksberg), ansat 1933.
 Fru Marbo. Gymnastik. Skrivning.
 Sanne Jørgensen. Gymnastik.
 Beret Petersen. Klasselærer. Tysk. Matematik. Dansk.
 Ellen Schou. Dansk. 
Jens Bagger. Geografi. Dansk. Sløjd. 
Hanne Quirinius. Formning. 
 Fru Louise Grandjean. Matematik. Biologi. Husgerning.
 Marianne Kanstrup. Musik. Gymnastik.
 Hr. Binzer. Religion.
 Fru Hermansen. Kristendomskundskab, matematik og tysk.
 Frk. Dagni Ingeborg Rump (født 22. november 1897 i Aalborg). Dansk, "Sagnhistorie", Anskuelsesundervisning. Ansat 1921.
 Peter E. Raes. Engelsk. Sløjd. Gymnastik. Musik.
 Ida Colding. Dansk. Historie. Musik (sang).
 Poul Colding. Historie.
 Else Krøjgaard. Musik.
 Fru Berg-Nielsen. Matematik. Dansk.
 Fru Vibeke Passov. Matematik, Dansk, Religion.

Referencer

Eksterne henvisninger. 
 Skolebestyrerinde Ingrid Hansen
 Skoleleder Ragnhild Bondgaard Andreasen
 Beliggenhed – Google Maps
 Skolens Facebook gruppe

Uddannelsesinstitutioner i Danmark
Privatskole